CELEX: 32011R0171
Language: et
Date: 2011-02-23 00:00:00
Title: Komisjoni määrus (EL) nr 171/2011, 23. veebruar 2011 , milles käsitletakse Aspergillus oryzae ’st (DSM 14223) saadud 6-fütaasi (EC 3.1.3.26) lubamist kodulindude ja sigade söödalisandina (loa omanik DSM Nutritional Products Ltd, keda esindab DSM Nutritional Products Sp. z o.o.) ning millega muudetakse määrust (EÜ) nr 255/2005  EMPs kohaldatav tekst

24.2.2011   
            
            
               ET
            
            
               Euroopa Liidu Teataja
            
            
               L 49/11
            
         KOMISJONI MÄÄRUS (EL) nr 171/2011,
   23. veebruar 2011,
   milles käsitletakse Aspergillus oryzae’st (DSM 14223) saadud 6-fütaasi (EC 3.1.3.26) lubamist kodulindude ja sigade söödalisandina (loa omanik DSM Nutritional Products Ltd, keda esindab DSM Nutritional Products Sp. z o.o.) ning millega muudetakse määrust (EÜ) nr 255/2005
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused. Määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
            
         
               (2)
            
            
               Kooskõlas direktiiviga 70/524/EMÜ lubati komisjoni määrusega (EÜ) nr 255/2005 (3) kasutada Aspergillus oryzae’st (DSM 14223) saadud 6-fütaasi (EC 3.1.3.26) broilerkanade, munakanade, broilerkalkunite, põrsaste, nuumsigade ja emiste söödalisandina ilma ajaliste piiranguteta. Vastavalt määruse (EÜ) nr 1831/2003 artikli 10 lõike 1 punktile b kanti see söödalisand hiljem olemasoleva tootena ühenduse söödalisandite registrisse.
            
         
               (3)
            
            
               Kooskõlas määrusega (EÜ) nr 1831/2003 anti kõnealuse söödalisandi kasutamiseks partide puhul kümneaastane luba komisjoni 18. detsembri 2007. aasta määrusega (EÜ) nr 1500/2007 6-fütaasi EC 3.1.3.26 (Ronozyme) uue kasutusviisi lubamise kohta söödalisandina (4).
            
         
               (4)
            
            
               Määruse (EÜ) nr 1831/2003 artikli 10 lõike 2 alusel ja koostoimes nimetatud määruse artikliga 7 on esitatud taotlus Aspergillus oryzae’st (DSM 14223) saadud 6-fütaasi (EC 3.1.3.26) uuesti hindamise kohta broilerkanade, munakanade, broilerkalkunite, põrsaste, nuumsigade ja emiste söödalisandina ning, kooskõlas nimetatud määruse artikliga 7, uue kasutusviisi lubamise kohta varem hõlmamata kodulindude ja sigade puhul, samuti taotletakse kõnealuse söödalisandi klassifitseerimist söödalisandite kategooriasse „zootehnilised lisandid”. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (5)
            
            
               Taotluse toetuseks on esitatud uusi andmeid. Euroopa Toiduohutusamet (edaspidi „toiduohutusamet”) jõudis oma 6. oktoobri 2010. aasta arvamuses (5) järeldusele, et kavandatud kasutustingimuste korral ei avalda Aspergillus oryzae’st (DSM 14223) saadud 6-fütaas (EC 3.1.3.26) kahjulikku mõju loomatervisele, inimeste tervisele ega keskkonnale ning et selle preparaadi kasutamine parandab fosfori omastamist. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödalisandi analüüsimeetodi kohta söödas.
            
         
               (6)
            
            
               
                  Aspergillus oryzae’st (DSM 14223) saadud 6-fütaasi (EC 3.1.3.26) hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seega tuleks anda luba söödalisandi kasutamiseks käesoleva määruse lisas esitatud viisil.
            
         
               (7)
            
            
               Seepärast antakse käesoleva määrusega uus luba ning Aspergillus oryzae’st (DSM 14223) saadud 6-fütaasi (EC 3.1.3.26) käsitlev kanne tuleks määrusest (EÜ) nr 255/2005 välja jätta
            
         
               (8)
            
            
               Selguse huvides tuleks määrus (EÜ) nr 1500/2007 kehtetuks tunnistada.
            
         
               (9)
            
            
               Kuna söödalisandi kasutamise lubamise tingimuste muudatused ei ole seotud ohutusnõuetega, on asjakohane lubada söödalisandi eelsegude ja segasööda olemasolevate varude ärakasutamiseks üleminekuaega.
            
         
               (10)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määruse (EÜ) nr 255/2005 II lisast jäetakse välja kanne 1614(i), söödalisand 6-fütaas (EC 3.1.3.26).
   Artikkel 3
   Määrus (EÜ) nr 1500/2007 tunnistatakse kehtetuks.
   Artikkel 4
   
      Aspergillus oryzae’st (DSM 14223) saadud 6-fütaasi (EC 3.1.3.26) sisaldavad eelsegud ja segasööt, mis on märgistatud vastavalt direktiivile 70/524/EMÜ ja määrusele (EÜ) nr 255/2005, võib turule viia ning seda võib kasutada kuni olemasolevate varude ammendumiseni.
   
      Aspergillus oryzae’st (DSM 14223) saadud 6-fütaasi (EC 3.1.3.26) sisaldavad eelsegud ja segasööt, mis on märgistatud vastavalt määrustele (EÜ) nr 1831/2003 ja (EÜ) nr 1500/2007, võib turule viia ning seda võib kasutada kuni olemasolevate varude ammendumiseni.
   Artikkel 5
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. veebruar 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EÜT L 270, 14.12.1970, lk 1.
   
      (3)  ELT L 45, 16.2.2005, lk 3.
   
      (4)  ELT L 333, 19.12.2007, lk 54.
   
      (5)  The EFSA Journal 2010; 8(10):1862.
   
      LISA
      
                  Söödalisandi registreerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Sisalduse alammäär
               
               
                  Sisalduse ülemmäär
               
               
                  Muud sätted
               
               
                  Loa tähtpäev
               
            
                  Aktiivsuse ühik täissööda kilogrammi kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a1641(i)
               
               
                  DSM Nutritional Products Ltd, keda esindab DSM Nutritional Products Sp. z o.o.
               
               
                  6-fütaas
                  EC 3.1.3.26
               
               
                  
                               
                           
                           
                              
                                 Söödalisandi koostis
                              
                              
                                 Aspergillus oryzae’st (DSM 14223) saadud 6-fütaasi valmistis minimaalse aktiivsusega:
                              
                                           
                                       
                                       
                                          tahkel kujul: 5 000 FYT/g (1)
                                          
                                       
                                    
                                           
                                       
                                       
                                          vedelal kujul: 20 000 FYT/g
                                       
                                    
                        
                               
                           
                           
                              
                                 Toimeaine iseloomustus
                              
                              
                                 Aspergillus oryzae’st (DSM 14223) saadud 6-fütaas
                           
                        
                               
                           
                           
                              
                                 Analüüsimeetod
                                  (2)
                              
                              Kolorimeetriline meetod, mis põhineb vanadomolübdaadi reageerimisel anorgaanilise fosfaadiga, mis vabaneb 6-fütaasi toimimisel fütaati sisaldavale substraadile (naatriumfütaat) pH-väärtuse 5,5 ja temperatuuri 37 °C juures; tulemused saadakse võrdlemisel anorgaanilise fosfaadi jaoks koostatud kaliibrimiskõveraga.
                           
                        
               
                  Aretuskarja kuuluvad ja munevad kodulinnud
               
               
                  —
               
               
                  300 FYT
               
               
                  —
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kasutamiseks söödas, mis sisaldab üle 0,23 % fütiiniga seotud fosforit.
                           
                        
                              3.
                           
                           
                              Kasutajate ohutus: käitlemisel kasutada respiraatorit, kaitseprille ja kaitsekindaid.
                           
                        
               
                  16. märts 2021
               
            
                  Muud kodulinnud
               
               
                  250 FYT
               
            
                  Aretussead ja vähem olulistesse tõugudesse kuuluvad aretussead
               
               
                  750 FYT
               
            
                  Muud sead ja vähem olulised seatõud
               
               
                  500 FYT
               
            
         (1)  1 FYT on ensüümi hulk, mis vabastab naatriumfütaadist ühe mikromooli anorgaanilist fosfaati minutis pH-taseme 5,5 ja temperatuuri 37 °C juures.
      
         (2)  Analüüsimeetodite üksikasjad on kättesaadavad ühenduse referentlabori veebilehel www.irmm.jrc.be/crl-feed-additives.